उत्तराखंड कांग्रेस के प्रदेश अध्यक्ष किशोर उपाध्याय ने कहा कि अमित शाह हरिद्वार की रैली के बहाने पूरे प्रदेश को सांप्रदायिकता की आग में झोंकना चाहते हैं। हरिद्वार जिले के लंढौरा में सांप्रदायिक तनाव फैलाकर भाजपा ने पूरे प्रदेश का माहौल खराब करने की कोशिश की है और अब अमित शाह 25 जून को हरिद्वार में शंखनाद रैली की आड़ में उत्तराखंड को गुजरात बनाना चाहते हैं। उन्होंने कहा कि कांग्रेस अमित शाह और भाजपा के मंसूबों को पूरा नहीं होने देगी।